Diari Oficial de la Generalitat Valenciana


Sumari del DOGV 209, del 06-12-1984 (1984/803639)

ORDRE de 23 de novembre de 1984, de la Conselleria de Cultura, Educació i Ciència, per la qual s'aproven les bases i es convoca la concessió d'ajudes a la producció editorial en valencià per a 1985.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   209

Data del DOGV
:   06-12-1984

Secció del DOGV
:   ALTRES DISPOSICIONS

Número del document
:   1984/803639


Data del document
:   23-11-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de novembre de 1984, de la Conselleria de Cultura, Educació i Ciència, per la qual s'aproven les bases i es convoca la concessió d'ajudes a la Producció Editorial en València per a 1985.  
Per tal de fomentar les peculiaritats del poble valencià i procurar la recuperació pròpia, d'acord amb els articles 2.n i 7.é4 de la Llei Orgànica 5/1982, d?1 de juliol, per la qual s'aprova l'Estatut d'Autonomia de la Comunitat Valenciana, i els articles l.r, 2.a), b) i c), 25.4, 30 i 33 de la Llei de la Generalitat Valenciana núm. 4/1983, d'Us i Ensenyament del Valencià, que garanteixen el suport de la Generalitat Valenciana a l'edició, desenrotllament i promoció del llibre valencià.   
En ús de les atribucions que m'atorga l'article 35 de la Llei de la Generalitat Valenciana 5/1983, de 30 de desembre, de Govern Valencià,   
DISPOSE:   
Article Únic   
Es convoca la concessió d'ajudes a la producció editorial en valencià per a l'any 1985 i s'aproven les bases per les quals es regirà, que s'inclouen com a annex en aquesta Ordre.   
València, 23 de novembre de 1984.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIÓ D'AJUDES A LA PRODUCCIÓ EDITORIAL EN VALÈNCIA PER A 1985  
1. Requisits per a la concessió d'ajudes  
1.1. Seran objecte d'ajuda tots aquells llibres produïts en valencià, per empreses editorials comercials amb seu social en la Comunitat Valenciana, que siguen comercialitzats a través de llibreries, tinguen el preu de venda al públic no superior a 5.000 pessetes (cinc mil pessetes) i se'ls haurà atorgat al número de dipòsit legal a partir del dia I de gener de 1985.   
1.2. Les obres que aspiren a l'ajuda hauran de ser primeres edicions o bé reedició de títols d'una edició anterior, fet per la mateixa editorial o per altres, que date de 25 o més anys. També hauran de comptar amb un tiratge mínim de mil exemplars i un mínim de 50 pàgines/exemplar, tret dels llibres infantils.   
1.3. L'esmentada ajuda es materialitzarà en la compra d'exemplars per la Conselleria de Cultura, Educació i Ciència.   
2. Supòsits exclosos   
a) Els llibres de text de pre-escolar, EGB, BUP, COU i FP així com els llibres d'exercicis i pràctiques i les corresponents claus d'exercicis i llibres del mestre.   
b) Els llibres conceptuats com de bibliòfils.   
c) Les obres editades en fascicles.  
d) Els llibres publicats per associacions, fundacions i d'altres institucions públiques o privades, encara que figuren inscrites en el Registre d'Empreses Editorials.  
Igualment els llibres editats pels propis autors i els no vendibles.  
e) Les obres que, editades per clubs de llibres i empreses similars, només són assequibles als respectius socis o adherits, i els editats expressament per a la venda a terminis.  
f) Els àlbums, retallables, llibres de pintar i d'acolorir, quaderns de caligrafia i exercicis i, en general, tots aquells en què s'haurà de treballar.  
g) Els llibres de partitures musicals.  
h) Aquelles obres plurilingües en les quals el text base no siga el valencià.  
3. Sol·licituds   
a) El termini de presentació de sol·licituds començarà a partir de l'1 de gener de 1985 i terminarà el 31 de març següent.   
b) Podran presentar sol·licituds les empreses editorials legalment constituïdes , que caldrà formalitzar segons el model que es facilitarà als Serveis Territorials de Cultura, acompanyant la documentació que especificarà aquest model. També s'hi hauran d'indicar les subvencions que s'hauran sol·licitat en altres institucions i organismes.   
c) Les sol·licituds s'hauran de presentar als Serveis Territorials de Cultura, i es podran remetre per qualsevol dels procediments establerts a l'article 66 de la Llei de Procediment Administratiu.   
d) Si la sol·licitud no reunia les dades exigides o hi faltava documentació complementària, es requerirà a l'interessat perquè en el termini de 10 dies esmene els defectes amb apercebement de l'arxiu de la seua sol·licitud en cos contrari.   
e) Els Serveis Territorials de Cultura informaran les sol·licituds d'ajuda, remetent-les al Servei del Llibre, Arxius i Biblioteques de la Direcció General de Cultura el qual, amb instrucció del corresponent expedient, elevarà les propostes degudament informades al Director General de Cultura.   
4. Resolució de les sol·licituds d'ajuda   
Examinades les obres del Servei del Llibre, Arxius i Biblioteques, amb l'informe del Gabinet d'Us i Ensenyament del Valencià el Director General de Cultura resoldrà la compra dels exemplars corresponents, si aquests reuneixen les condicions exigides per aquestes bases, tot això dins les previsions pressupostari es con signades en aquest efecte. La resolució adoptada pel Director General serà notificada a l'editor.   
La resolució del Director General contindrà la petició d'exemplars de les obres seleccionades, el nombre de la qual seran de dos-cents (200) exemplars per a aquelles obres amb preu de venda al públic inferior a dues-mil pessetes (2.000 pessetes) i de cent (100) exemplars per a aquelles obres amb preu de venda al públic comprés entre 2.000 i 5.000 pessetes.   
5. Obligacions dels beneficiaris   
Els editors que siguen beneficiaris de les ajudes a la producció editorial en valencià, estaran obligats a:   
a) Subministrar els exemplars sol·licitats per la Conselleria de Cultura, Educació i Ciència en el termini de trenta dies a partir de la recepció de la sol·licitud.   
b) Facilitar els exemplars que li han estat sol·licitats als centres de recepció que especificarà la petició.   
c) Presentar al Servei del Llibre, Arxius i Biblioteques la factura per triplicat, juntament amb els comprovants d'haver realitzat l'enviament dels llibres.